ประกันรอท่องเที่ยว เคาะงบเบี้ยทัวริสม์
ประกันเผยกระทรวงการท่องเที่ยวฯ ยังเงียบ หลังยื่นเบี้ยคุ้มครองนักท่องเที่ยวต่างชาติ
21 ก.ย. 2558

ประกันเผยกระทรวงการท่องเที่ยวฯ ยังเงียบ หลังยื่นเบี้ยคุ้มครองนักท่องเที่ยวต่างชาติ
นายอานนท์ วังวสุ นายกสมาคมประกันวินาศภัยไทย เปิดเผยว่า หลังจากเกิดเหตุวางระเบิดที่แยกราชประสงค์ กระทรวงการท่องเที่ยวและกีฬาได้หารือกับสมาคม โดยต้องการจัดทำประกันภัยนักท่องเที่ยวต่างชาติที่เดินทางเข้ามาท่องเที่ยวในไทยด้วยตัวเอง สมาคมได้เสนอเบี้ยประกันภัยไปที่ 70 ล้านบาท/ปี เพื่อให้ความคุ้มครองนักท่องเที่ยวต่างชาติที่เดินทางเข้ามาในไทย โดยคุ้มครองการบาดเจ็บ พิการ และเสียชีวิตในขณะท่องเที่ยวในไทย วงเงิน 5 หมื่นเหรียญสหรัฐ/หัว/ปี
อย่างไรก็ตาม หลังจากเสนอเรื่องไป แต่จนถึงบัดนี้เรื่องยังเงียบ ไม่มีคำตอบจากกระทรวงการท่องเที่ยวฯ ว่าจะทำประกันหรือไม่ โดยข้อเสนอดังกล่าวเป็นข้อเสนอเดิมที่เคยยื่นไปเมื่อปีที่ผ่านมา แต่กระทรวงการท่องเที่ยวฯ ได้ตั้งกองทุนเยียวยาแทน ด้วยงบปีละ 200 ล้านบาท